人口老化

人口老化又叫人口老齡化、人口高齡化或者高齡化社會，係指因出生率降低同埋/或者預期壽命延長導致年齡中位數增加嘅現象。大多數已發展國家人口長壽，老齡人群變多；但係發展中國家依家亦出現類似現象。除咗聯合國確認嗰18個「人口異常」國家之外，全世界普遍都出現呢一個現象。依家，老齡人口為人類歷史之最。聯合國預計21世紀人口老齡化比率會超過上一個世紀。由1950年以嚟，60歲以上人數增加咗三倍，達到2000年嘅6億，喺2006年超過7億。預期到咗2050年，老年人口會達到21億。各國喺老年化程度同速度上並唔一樣，聯合國預期老年化較遲嘅人群會措手不及。

對社會影響
就業人口比率下降，導致勞動人口短缺，減低生產力
撫養比率上升
社會開支上升
老人家面對退休保障壓力增加，而不得不繼續工作
福利開支增加
部分退咗休或者缺乏家庭照顧嘅老人家需要社會保障支援
人口結構改變
醫療開支增加

社會
社會現象